එම සංවර්ධන අරමුදලේ ණය ලබාදීම සඳහා තිර නාටක සියයකට අධික ප්‍රමාණයක් තෝරාගෙන තිබිණ.ජාත්‍යන්තර සම්මාන 11 ක් සහ ජාතික සම්මාන 24 ක් හිමි කරගත් ඉනෝකා සත්‍යංගනී කීර්තිනන්ද අධ්‍යක්ෂණය කළ ‘සුලං කිරිල්ලී’ චිත්‍රපටය ද මේ ණය අරමුදල යටතේ නිෂ්පාදනය කළ චිත්‍රපටයකි.ජයන්ත චන්ද්‍රසිරි ගේ ‘අග්නි දාහය’, මහාචාර්ය සුනිල් ආරියරත්නගේ ‘සුදු සෙවනැලි’, සුදත් දේවප්‍රියගේ ‘උඩුගං යාමය’, ධර්මසේන පතිරාජගේ ‘මතුªයම් දවස’, ප්‍රියන්ත කොළඹගේ ගේ ‘අරුමෝසම් වැහි’ හා සත්‍යජිත් මාඉටිපේගේ ‘බොර දිය පොකුණ’ ද එම සංවර්ධන අරමුදලේ ණය ප්‍රතිපාදන මඟින් නිපැයුණු සෙසු චිත්‍රපට අතර වේ.